Πρόταση αποφασης του Συμβουλιου σχετικά με τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Σλοβενίας όσον αφορά τα προϊόντα της αλιείας, υπό μορφή πρόσθετου πρωτοκόλλου, που συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 29 Μαΐου 2000, το Συμβούλιο ενέκρινε την εντολή διαπραγματεύσεων ώστε να αρχίσει η Επιτροπή διαπραγματεύσεις με τις συνδεδεμένες ΧΚΑΕ, συμπεριλαμβανομένης της Δημοκρατίας της Σλοβενίας, προκειμένου να καθορίσουν αμοιβαίες δασμολογικές παραχωρήσεις στον τομέα της αλιείας. Ως αποτέλεσμα, στις 28-29 Αυγούστου 2000 και στις 28 Νοεμβρίου 2000 έλαβαν χώρα διαπραγματεύσεις για να λάβουν την τελική τους μορφή οι εν λόγω διμερείς παραχωρήσεις. Οι λεπτομέρειες των διμερών παραχωρήσεων περιλαμβάνονται στα συμφωνηθέντα πρακτικά που υπογράφηκαν εξ ονόματος της Επιτροπής και των αρχών της Σλοβενίας στις 21 Νοεμβρίου 2000. Τα δύο μέρη συμφώνησαν σχετικά με τον τρόπο σταδιακής και αμοιβαίας ελευθέρωσης του εμπορίου για όλα τα ψάρια και τα προϊόντα αλιείας.

Η συμφωνία αναφέρει ότι η Κοινότητα και η Δημοκρατία της Σλοβενίας αποφασίζουν, από την ημερομηνία ενάρξεως ισχύος της συμφωνίας, να ελευθερώσουν πλήρως τις συναλλαγές για όλα τα προϊόντα που καλύπτονται από τα παραρτήματα VIΙΙ(α) και VIΙΙ(β) της ευρωπαϊκής συμφωνίας. Για προϊόντα που εμπίπτουν στους κωδικούς της ΣΟ 1604 13 11 και 1604 13 19, θα καθοριστούν αμοιβαίες δασμολογικές ποσοστώσεις 100 τόνων, προς 4%, οι οποίες θα καλύπτουν το πρώτο δωδεκάμηνο της παρούσας συμφωνίας. Για την ποσότητα που υπερβαίνει την ποσόστωση, θα εφαρμόζεται μείωση των επιβαλλόμενων δασμών κατά ένα τρίτο. Μετά την δωδεκάμηνη περίοδο, θα εξακολουθήσει να εφαρμόζεται για επιπλέον 24 μήνες συντελεστής δασμού 4% . Η Κοινότητα και η Σλοβενία συμφωνούν επίσης να εφαρμόσουν, από την ημερομηνία ενάρξεως ισχύος της παρούσας συμφωνίας, μείωση κατά ένα τρίτο των τελωνειακών δασμών που εφαρμόζονται σε όλα τα ψάρια και τα προϊόντα αλιείας. Το επόμενο έτος θα εφαρμοστεί νέα μείωση κατά ένα τρίτο. Τρία χρόνια μετά την έναρξη ισχύος της συμφωνίας, θα ελευθερωθούν πλήρως οι συναλλαγές για όλα τα ψάρια και τα προϊόντα αλιείας.

Οι υπηρεσίες της Επιτροπής θεωρούν ότι οι τεχνικές διαπραγματεύσεις κατέληξαν σε ισόρροπο και αποδεκτό αποτέλεσμα το οποίο, με απλό διοικητικό τρόπο, και σταδιακά, θα οδηγήσει στην πλήρη ελευθέρωση των συναλλαγών, χωρίς καμία εξαίρεση, μεταξύ της Δημοκρατίας της Σλοβενίας και της Ευρωπαϊκής Κοινότητας.

Η παρούσα πρόταση αποτελεί τμήμα μίας σειράς επτά προτάσεων που υποβλήθηκαν στην Επιτροπή για λήψη απόφασης. Οι προτάσεις αυτές παρουσιάζονται χωριστά δεδομένου ότι το περιεχόμενό τους δεν είναι πανομοιότυπο παρόλο που όλες περιέχουν τις ίδιες αρχές σταδιακής ελευθέρωσης του εμπορίου για τα ψάρια και τα προϊόντα αλιείας. Επιπλέον, δεν θα ακολουθήσουν όλες το ίδιο χρονοδιάγραμμα, εφόσον η έναρξη ισχύος κάθε πρωτοκόλλου, που θα καθοριστεί κατόπιν αμοιβαίας συμφωνίας, θα εξαρτηθεί από εσωτερικές διοικητικές διαδικασίες κάθε μέρους.

Βάσει των ανωτέρω, το Συμβούλιο καλείται να εγκρίνει την παρούσα απόφαση σχετικά με την προσθήκη πρωτοκόλλου για τις εμπορικές παραχωρήσεις στον αλιευτικό τομέα, στην ευρωπαϊκή συμφωνία με τη Δημοκρατία της Σλοβενίας.

2001/0156 (ACC)

Πρόταση αποφασης του Συμβουλιου σχετικά με τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Σλοβενίας όσον αφορά τα προϊόντα της αλιείας, υπό μορφή πρόσθετου πρωτοκόλλου, που συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2, πρώτη υπο-παράγραφος, πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου [1], είναι σκόπιμο να συμπληρωθεί με πρόσθετο πρωτόκολλο βάσει του οποίου θα εφαρμόζονται προτιμησιακοί όροι για την εισαγωγή στην Κοινότητα ορισμένων ψαριών και προϊόντων αλιείας καταγωγής Δημοκρατίας της Σλοβενίας και στη Δημοκρατία της Σλοβενίας ορισμένων ψαριών και προϊόντων της αλιείας καταγωγής Κοινότητας.

[1] ΕΕ L 51 της 26.2.1999, σ. 212.

(2) Για το σκοπό αυτό, πρέπει να προστεθεί στην εν λόγω ευρωπαϊκή συμφωνία νέο πρωτόκολλο που θα καθορίζει εμπορικές ρυθμίσεις για ορισμένα ψάρια και προϊόντα αλιείας.

(3) Πρέπει να εγκριθεί η συμφωνία υπό μορφή πρωτοκόλλου,

ΑΠΟΦΑΣΙΖΕΙ :

Άρθρο 1

Εγκρίνεται εξ ονόματος της Κοινότητας η συμφωνία μεταξύ της Ευρωπαϊκής Κοινότητας και της Δημοκρατίας της Σλοβενίας, υπό μορφή πρόσθετου πρωτοκόλλου, όσον αφορά τα ψάρια και τα προϊόντα αλιείας, που συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου.

Το κείμενο της συμφωνίας υπό μορφή πρωτοκόλλου επισυνάπτεται στην παρούσα απόφαση.

Άρθρο 2

Δασμολογική ποσόστωση με αύξοντα αριθμό 09.1751 η οποία καλύπτει το πρώτο δωδεκάμηνο της συμφωνίας πρέπει να ανοιχθεί για 100 τόνους παρασκευασμένων και διατηρημένων σαρδελών καταγωγής Σλοβενίας που υπάγονται στους κωδικούς ΣΟ 1604 13 11 και 1604 13 19 με συντελεστή δασμού 4%. Η διαχείριση της ποσόστωσης αυτής πραγματοποιείται από την Επιτροπή σύμφωνα με τα άρθρα 308α, 308β και 308γ του κανονισμού (ΕΚ) αριθ. 2454/93 [2].

[2] ΕΕ L 253, 11.10.1993, σ. 1. Κανονισμός όπως τροποποιήθηκε τελευταία από τον κανονισμό (EΚ) αριθ. 2787/2000, (ΕΕ αριθ. L 330, 27.12.2000, σ. 1).

Άρθρο 3

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΣΛΟΒΕΝΙΑΣ ΣΧΕΤΙΚΑ ΜΕ ΤΑ ΠΡΟΪΟΝΤΑ ΑΛΙΕΙΑΣ, ΥΠΟ ΜΟΡΦΗ ΠΡΟΣΘΕΤΟΥ ΠΡΩΤΟΚΟΛΛΟΥ, ΠΟΥ ΣΥΜΠΛΗΡΩΝΕΙ ΤΗΝ ΕΥΡΩΠΑΪΚΗ ΣΥΜΦΩΝΙΑ

ΓΙΑ ΤΗΝ ΕΓΚΑΘΙΔΡΥΣΗ ΣΥΝΔΕΣΗΣ ΜΕΤΑΞΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΤΩΝ ΚΡΑΤΩΝ ΜΕΛΩΝ ΤΟΥΣ, ΑΦΕΝΟΣ, ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΣΛΟΒΕΝΙΑΣ, ΑΦΕΤΕΡΟΥ

ΠΡΩΤΟΚΟΛΛΟ ...

ΓΙΑ ΤΟΝ ΚΑΘΟΡΙΣΜΟ ΕΜΠΟΡΙΚΩΝ ΡΥΘΜΙΣΕΩΝ ΣΧΕΤΙΚΑ ΜΕ ΟΡΙΣΜΕΝΑ ΨΑΡΙΑ ΚΑΙ ΠΡΟΪΟΝΤΑ ΑΛΙΕΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΣΛΟΒΕΝΙΑΣ

Η ΕΥΡΩΠΑΪΚΗ ΚΟΙΝΟΤΗΤΑ, εφεξής "η Κοινότητα", αφενός, και Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΣΛΟΒΕΝΙΑΣ, αφετέρου,

ΕΚΤΙΜΩΝΤΑΣ ΟΤΙ η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου, εφεξής «η ευρωπαϊκή συμφωνία», υπεγράφη στις Βρυξέλλες τον Ιούνιο 1996 και τέθηκε σε ισχύ την 1η Φεβρουαρίου 1999.

ΕΚΤΙΜΩΝΤΑΣ ΟΤΙ διεξήχθησαν και ολοκληρώθηκαν επιτυχώς τεχνικές διαπραγματεύσεις βάσει του άρθρου 21 παράγραφος 5 της ευρωπαϊκής συμφωνίας, μεταξύ της Κοινότητας και της Δημοκρατίας της Σλοβενίας για την παροχή αμοιβαίων δασμολογικών παραχωρήσεων στον αλιευτικό τομέα.

ΕΚΤΙΜΩΝΤΑΣ ΟΤΙ οι παραχωρήσεις που αποτέλεσαν αντικείμενο διαπραγματεύσεων στον τομέα της αλιείας, θα επηρεάσουν τις διμερείς παραχωρήσεις που χορηγήθηκαν στον πλαίσιο της συμφωνίας, η οποία πρέπει επομένως να τροποποιηθεί με πρωτόκολλο προσαρμογής των εμπορικών πτυχών της συμφωνίας.

ΕΚΤΙΜΩΝΤΑΣ ΟΤΙ η Κοινότητα και η Δημοκρατία της Σλοβενίας συμφωνούν επίσης σχετικά με έναν διοικητικά απλό τρόπο εφαρμογής των συμφωνηθέντων δασμολογικών παραχωρήσεων, το ταχύτερο δυνατό και σταδιακά.

ΑΠΟΦΑΣΙΣΑΝ να εφαρμόσουν τις συμφωνηθείσες δασμολογικές παραχωρήσεις ενόψει της πλήρους ελευθέρωσης του εμπορίου για όλα τα ψάρια και τα προϊόντα αλιείας:

'Αρθρο 1

Από την ημερομηνία ενάρξεως ισχύος του παρόντος πρωτοκόλλου για τα ψάρια και τα προϊόντα αλιείας, η Κοινότητα ελευθερώνει πλήρως τις συναλλαγές για όλα τα προϊόντα που καλύπτονται από το παράρτημα VIΙΙ(α) της ευρωπαϊκής συμφωνίας και η Δημοκρατία της Σλοβενίας ελευθερώνει πλήρως τις συναλλαγές για όλα τα προϊόντα που καλύπτονται από το παράρτημα VIΙΙ(β) της ευρωπαϊκής συμφωνίας.

Για παρασκευασμένες ή διατηρημένες σαρδέλες που εμπίπτουν στους κωδικούς της ΣΟ 1604 13 11 και 1604 13 19, θα καθοριστούν αμοιβαίες δασμολογικές ποσοστώσεις 100 τόνων, προς 4%, οι οποίες θα καλύπτουν το πρώτο δωδεκάμηνο της παρούσας συμφωνίας. Για την ποσότητα που υπερβαίνει την ποσόστωση, θα εφαρμόζεται μείωση των επιβαλλόμενων δασμών κατά ένα τρίτο. Μετά την δωδεκάμηνη περίοδο, ο συντελεστής δασμού 4% θα εξακολουθήσει να εφαρμόζεται για επιπλέον 24 μήνες χωρίς κανέναν ποσοτικό περιορισμό.

Η Κοινότητα και η Σλοβενία συμφωνούν επίσης να εφαρμόσουν, από την ημερομηνία ενάρξεως ισχύος της παρούσας συμφωνίας, μείωση κατά ένα τρίτο των τελωνειακών δασμών που εφαρμόζονται σε όλα τα ψάρια και τα προϊόντα αλιείας όπως ορίζονται στο άρθρο 1 του κανονισμού (ΕΚ) αριθ. 104/2000 του Συμβουλίου. Το επόμενο έτος θα εφαρμοστεί νέα μείωση κατά ένα τρίτο. Τρία χρόνια μετά την έναρξη ισχύος του παρόντος πρωτοκόλλου, ή νωρίτερα, εφόσον συμφωνηθεί από κοινού, θα ελευθερωθούν πλήρως οι συναλλαγές για όλα τα ψάρια και τα προϊόντα αλιείας. Οποιαδήποτε τέτοια συμφωνία για ενωρίτερη πλήρη ελευθέρωση των συναλλαγών για όλα τα ψάρια και τα προϊόντα αλιείας, εφαρμόζεται σύμφωνα με το άρθρο 4 του παρόντος πρωτοκόλλου.

'Αρθρο 2

Ο υπολογισμός των μειώσεων που αναφέρονται στο άρθρο 1 πραγματοποιείται βάσει κοινών μαθηματικών αρχών, λαμβανομένων υπόψη των εξής:

(α) όλα τα στοιχεία κάτω του 50 (συμπεριλαμβανομένου), μετά την υποδιαστολή, στρογγυλοποιούνται προς τα κάτω στο πλησιέστερο ακέραιο ψηφίο.

(β) όλα τα στοιχεία άνω του 50, μετά την υποδιαστολή, στρογγυλοποιούνται προς τα πάνω στο πλησιέστερο ακέραιο ψηφίο.

(γ) όλοι οι δασμοί κάτω του 2% καθορίζονται αυτομάτως σε 0% και από τα δύο μέρη. Τα μέρη ανταλλάσσουν πληροφορίες σχετικά με τις περιπτώσεις κατά τις οποίες ισχύουν οι ανωτέρω αρχές

'Αρθρο 3

Το παρόν πρωτόκολλο αρχίζει να ισχύει την πρώτη ημέρα του δεύτερου μήνα που έπεται της ημερομηνίας κατά την οποία τα μέρη κοινοποιούν αμοιβαία την ολοκλήρωση των εσωτερικών διαδικασιών τους.

'Αρθρο 4

Το παρόν πρωτόκολλο δύναται να τροποποιηθεί με απόφαση του συμβουλίου σύνδεσης.

ΔΗΜΟΣΙΟΝΟΜΙΚΟ ΔΕΛΤΙΟ

1. τιτλοσ της ενεργειασ

Πρόταση προσθήκης πρωτοκόλλου στην ευρωπαϊκή συμφωνία με την Σλοβενία σχετικά με την εφαρμογή συμφωνίας για τις παραχωρήσεις για τα ψάρια και τα προϊόντα αλιείας. Οι παραχωρήσεις αυτές συμφωνήθηκαν και θα εφαρμοστούν για περίοδο τριών ετών, με απώτερο στόχο την πλήρη ελευθέρωση των συναλλαγών των εν λόγω προϊόντων.

2. κονδυλιο(α) του προϋπολογισμου

Κεφάλαιο 12, άρθρο 120

3. Νομική βάση

Άρθρο 133 σε συνδυασμό με το άρθρο 300 παράγραφος 2 της συνθήκης για την ίδρυση της Ευρωπαϊκής Κοινότητας

4. Περιγραφη τησ ενεργειασ

4.1 Γενικός στόχος

Πλήρης ελευθέρωση των συναλλαγών για τα ψάρια και τα προϊόντα αλιείας σε προετοιμασία της προσχώρησης της Δημοκρατίας της Σλοβενίας στην Ευρωπαϊκή Ένωση

5. Κatataξη των δαπανων/εσοδων

5.3 Είδος των εσόδων

Εισαγωγικοί δασμοί

6. ειδοσ των δαπανων/εσοδων

Επιφέρει η προτεινόμενη δράση μεταβολή του ύψους των εσόδων; Εάν ναι, τι είδους είναι η μεταβολή και τι μορφής έσοδα αναμένονται;

Η προτεινόμενη ενέργεια θα προκαλέσει μείωση των εισαγωγικών δασμών που επιβάλλονται στα ψάρια και στα προϊόντα αλιείας καταγωγής Δημοκρατίας της Σλοβενίας.

7. Δημοσιονομικές επιπτώσεις

7.1 Τρόπος υπολογισμού του συνολικού κόστους της ενέργειας (σχέση μεταξύ κόστους ανά μονάδα και συνολικού κόστους)

Το κόστος της ενέργειας βασίστηκε στις συναλλαγές του 1998, 1999 και 2000. Λόγω των μη προβλέψιμων επιπέδων του εμπορίου και της διακύμανσης των συντελεστών του δασμού που εφαρμόζονται στα εν λόγω προϊόντα, χρησιμοποιήθηκε μέσος συντελεστής δασμού 12% για να υπολογιστεί ο δασμός που εισπράχθηκε το 1998, 1999 και 2000. Οι εισαγωγικοί δασμοί που εισπράχθηκαν το 1999 αυξήθηκαν περίπου κατά 30% σε σχέση με το 1998. οι δασμοί το 2000 μειώθηκαν κατά περίπου 46% σε σχέση με το 1999. Επομένως, χρησιμοποιήθηκε μέση αύξηση 8% του συντελεστή δασμού για τον υπολογισμό των προβλεπόμενων εισαγωγικών δασμών. Εν συνεχεία, το στοιχείο που προέκυψε μειώθηκε κατά το ένα τρίτο για το έτος ένα και κατά ένα τρίτο περαιτέρω για το έτος δύο.

Επειδή, όπως αναμένεται, αυτές οι ρυθμίσεις θα αρχίσουν να ισχύουν κατά τη διάρκεια του 2001, το εκτιμώμενο κόστος θα υπολογιστεί με βάση το έτος 2001 ως έτος ένα, το έτος 2002 ως έτος δύο, και το έτος 2003 ως έτος τρία.

7.2 Κατανομή κόστους ανά δραστηριότητα

Πιστώσεις ανάληψης υποχρεώσεων σε εκατ. ευρώ (τρέχουσες τιμές)

>ΘΕΣΗ ΠIΝΑΚΑ>